Чаткал райондук электр тармактар ишканасы
Чаткал райондук электр тармактар ишканасы 1980-жылы уюштурулуп, райондогу энергетика тармагын тейлейт.

 Райондун аймагына алгач электр жарыгын Жаңы-Базар айылына 1947-жылы Буденный атындагы колхоздун башкармасынын төрагасы Момунов Аминжандын аракети менен электр генератору Чуст шаарынан алынып келинген жана Ички-Мазар суусуна орнотулган.
 1953-жылы дизель кубаты менен иштөөчү чакан электр станциясы Жаңы-Базар айылына курулган.
 Жогорку чыңалуудагы электр линиясы райондун аймагына 1980-жылы 8-октябрда (Жаңы-Базар, Каныш-Кыя подстанциялары) жеткирилген.
 Райондун аймагын электрлештирүүгө анын биринчи жетекчиси Г.Райымов, Ж.Абдиев, Т.Сатиев, С.Рыскулбеков, К.Бүргөбаев, М.Матраимов, Т.Ормоналиев, М.Мырзакулов, Ш.Токтомушевдер салым кошушкан.

Учурда ишканада 38 адам эмгектенип, К.Жарашов жетектейт.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району